Document ID: /roh_data/filtered/swiss_laws_in_ROHinterleaved.jsonl.gz/25899

This text was translated from IT into Rumantsch Grischun.

La Fondazione dispone di un patrimonio intangibile di 100 000 franchi. La Confederazione accorda alla Fondazione contributi annuali nei limiti dei fondi stanziati conformemente all’articolo 27 capoverso 3 lettera a. Le liberalità di terzi non vincolate a uno scopo particolare sono accreditate al patrimonio della Fondazione.

La fundaziun dispona d’ina facultad da fundaziun intutgabla da 100 000 francs. La Confederaziun conceda a la fundaziun contribuziuns annualas en il rom dals meds finanzials che vegnan permess tenor l’artitgel 27 alinea 3 litera a. Las donaziuns che terzas persunas fan a la fundaziun senza precisar lur intent specific vegnan transferidas a la facultad da la fundaziun.